
REFERAT DE APROBARE

	Subsemnatul Dincă Florin-Ionuţ, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind desemnarea reprezentanţilor Consiliului Local Boldeşti-Scăeni în comisia pentru evaluarea  şi asigurarea calităţii educaţiei în unităţile de învăţământ preuniversitar de stat cu personalitate juridică de pe raza oraşului”.
	Potrivit dispoziţiilor art.129 alin. (2) lit. „d”, alin. (7) lit. „a” din OUG nr. 57/2019 privind Codul administrativ, cu modificările şi completările ulterioare, consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local, printre care şi educaţia;
	Potrivit dispoziţiilor art. 8 din Legea nr.198/2023 a învățământului preuniversitar, autorităţile administraţiei publice locale asigură buna desfăşurare a învăţământului preuniversitar în unităţile administrativ-teritoriale în care acestea îşi exercită autoritatea.
	Prin HCL nr.121/27.08.2024 a fost aprobată reţeaua şcolară a unităţilor de învăţământ preuniversitar de stat  din oraşul Boldeşti-Scăeni pentru anul şcolar 2024-2025, după cum urmează:
1.  Liceul Tehnologic „Teodor Diamant” Oraşul Boldeşti-Scăeni;
2. Școala Gimnazială „Mihai Viteazul” Oraşul Boldeşti-Scăeni, cu următoarele unităţi de învăţământ  preuniversitar arondate :
- Şcoala primară Seciu
- Grădiniţa cu program normal nr. 1;
- Grădiniţa cu program normal nr. 4;
- Grădiniţa cu program normal Seciu.
3.  Școala Gimnazială nr. 2 Oraşul Boldeşti-Scăeni, cu următoarele unităţi de învăţământ preuniversitar arondate :
- Grădiniţa cu program normal nr. 2;
- Grădiniţa cu program normal nr. 3;  
- Grădiniţa cu program prelungit nr. 5;
- Creşa de copii
4. Școala de Subofițeri de Pompieri și Protecție Civilă „Pavel Zăgănescu”  Boldeşti-Scăeni.
Potrivit art. 234 din Legea nr.198/2023 a învățământului preuniversitar, Legea nr. 87/2006, la nivelul fiecărei unităţi de învăţământ preuniversitar din România funcţionează Comisia pentru evaluarea şi asigurarea calităţii educaţiei, în conformitate cu prevederile unei proceduri aprobate prin ordin al ministrului educaţiei. 
Potrivit dispoziţiilor alin. (5) lit. „e” al aceluiaşi articol din comisiile pentru evaluarea şi asigurarea calităţii face parte şi un reprezentant al consiliului local. 
	





Având în vederea configuraţia consiliului local al oraşului rezultată în urma alegerilor locale din 9 iunie 2024, propun desemnarea noilor reprezentanţi ai consiliului local în  comisia pentru evaluarea  şi asigurarea calităţii educaţiei în unităţile de învăţământ preuniversitar de stat cu personalitate juridică de pe raza oraşului, astfel:
	- în comisia de la nivelul Liceului Tehnologic „Teodor Diamant” oraşul Boldeşti-Scăeni, domnul consilier local Tănăsescu Stelian Horaţiu;
- în comisia de la nivelul Şcolii Gimnaziale „Mihai Viteazul” oraşul Boldeşti-Scăeni, doamna consilier local  Cioc Rodica;
- în comisia de la nivelul Şcolii Gimnaziale nr. 2 oraşul Boldeşti-Scăeni domnul consilier local Biţă Paul.
În speranţa obţinerii aprobării, vă mulţumesc anticipat !

 					 	  PRIMAR,
         Dincă Florin-Ionuţ
     			


















Consiliului local al oraşului Boldeşti-Scăeni
